Správa zo zahraničnej pracovnej cesty
1.	Účastníci ZPC

Meno a priezvisko: 			PaedDr. Žaneta Csáderová, PhD.   		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			riaditeľ
Znalosť jazykov: 			anglicky, rusky

2.	Zahraničná pracovná cesta
Štát:					Poľsko	
Mesto:					Varšava
Dátum:				26. – 28. 04. 2022
Prijímajúca organizácia:	Poľská antidopingová agentúra (POLADA)
Účel cesty:	Centrálna európska antidopingová organizácia (CEADO) – pracovné stretnutie s prezidentom Svetovej antidopingovej agentúry (WADA) 
Spôsob financovania:	ZPC bola financovaná z rozpočtu Antidopingovej agentúry SR.

3.	Rámcový program pobytu
Dátum/čas:	27. apríla 2022
	Stretnutie členov CEADO. 
28. apríl 2022 
Stretnutie CEADO s prezidentom WADA,   Witoldom Bańkom 

4.	Stručný priebeh rokovaní

Vo Varšave sa konalo zasadnutie Stredoeurópskej antidopingovej organizácie (CEADO), ktorému predsedal Michael Cepic ako prezident CEADO a riaditeľ Rakúskej antidopingovej agentúry. Na stretnutí sa zúčastnil aj prezident WADA Witold Bańka.
Stretnutia sa zúčastnili zástupcovia kancelárie prezidenta WADA a národných antidopingových agentúr (NADO) pridružených k CEADO: Chorvátsko, Maďarsko, Česká republika, Slovensko, Slovinsko, Srbsko a Poľsko.
Vo Varšave sa stretli najvýznamnejší predstavitelia CEADO a WADA a spoločne sa zamerali na smerovanie antidopingového systému v jednotlivých krajinách CEADO. Niet pochýb, že pandémia a dnes aj vojna na Ukrajine má vplyv na antidopingové kontroly. Pan riaditeľ POLADA  Michał Rynkowski informoval ostatných zástupcov národných antidopingových agentúr o vykonaní dopingových control  pre ukrajinských športovcov. Dopingové kontroly boli hradené z rozpočtu POLADA.
Témy týkajúce sa  testovania a spolupráce s Medzinárodnou testovacou agentúrou (ITA) patrili medzi hlavné témy, o ktorých sa vo Varšave diskutovalo. Pozornosť bola venovaná problematike rôznych nezrovnalostí spojených so súkromnými poskytovateľmi dopingových kontrol. Všetky strany súhlasia s tým, že každá spoločnosť, ktorá by mala spolupracovať s národnými antidopingovými agentúrami, by mala preukázať náležité skúsenosti a odbornosť pri vykonávaní antidopingových kontrol.

Za prínosné považujeme aj možnosť podeliť sa o jednotlivé postrehy zástupcov NADO o plánovaných aktivitách s prezidentom WADA Witoldom Bańkom. 
Jedným z bodov program bola aj prezentácia projektu WADA-ERADO. Hlavné body sa týkali celkového vývoja projektu, nevyriešených problémov, odporúčaní ako aj budúcich opatrení. Antidopingová agentúra SR spolu s Chorvátskou NADO mentoruje NADO Moldavsko. Vzhľadom na súčasnú situáciu v Moldavsku v súvislosti s rusko-ukrajinským konfliktom, ktorý ovplyvňuje situáciu v Moldavsku nie je ľahké dodržiavať určený plán implementácie Kódexu 2021. Snažíme sa pomôcť pri riešení problémov prostredníctvom online stretnutí a webinárov.

Pre všetkých členov CEADO je dôležitá harmonizácia nastavených pravidiel a možnosť priamo konzultovať problémy s vrcholnými predstaviteľmi WADA.
Deň predtým sa uskutočnilo pracovné stretnutie agentúr CEADO, kde boli dohodnuté ďalšie aktivity, vrátane spolupráce v oblasti vzdelávania, vedeckých projektov a spolupráce športovcov v komisiách športovcov. Diskutovalo sa aj na témy súvisiace so zvyšovaním kvality antidopingových programov v jednotlivých NADO. Na stretnutí CEADO sa riešili aj otázky súvisiace s organizáciou Európskych hier v Krakove v roku 2023. CEADO sa tiež rozhodlo podporiť aktivity POLADA pri príprave a vykonávaní inšpekcií počas Európskych hier v Krakove. Podpora, ktorú chceme poskytnúť POLADA, je tiež signálom pre všetkých členov CEADO, že konáme spoločne a navzájom sa podporujeme pri implementácii našich antidopingových programov. Spolupráca na medzinárodnej úrovni v oblasti našej organizácie má pozitívny vplyv nielen na krajiny CEADO, ale aj na ostatných členov antidopingovej komunity. CEADO má aj nového viceprezidenta. Do tejto funkcie bol vo Varšave zvolený Jani Dvoršak zo slovinského NADO
5.	Odporúčané závery

Pokračovať v nastavenej spolupráci v rámci CEADO. Zamerať sa na vytvorenie spoločných vedeckých a vzdelávacich  projektov zameraných na podporu antidopingového programu. V rámci solidarity prispieť k  možnej pomoci pre testovanie ukrajinských športovcov na území Slovenska.
6.	Prehľad prinesenej dokumentácie a miesto jej uloženia

Aktualizovali sa Stanovy CEADO a následne boli podpísané riaditeľmi národných antidopingových agentúr CEADO. Nový document je uložený na Antidopingovej agentúre SR.
7.	Osobitne vyhodnotený očakávaný prínos ZPC

	Prínosom je osobné stretnutie riaditeľov národných antidopingových agentúr. Diskusia ohľadom vzniknutých problémov v oblasti antidopingových úloh, ktoré sú aktuálne predmetom online auditu WADA. Osobná výmena informácií s prezidentom WADA.
8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

V Bratislava, dňa 5. 5. 2022 

Správu vypracovala:                                          PaedDr. Žaneta Csáderová, PhD
                                                                                                    riaditeľka SADA

Správu schválil: 			                  Mgr. Branislav Gröhling
			                                                     minister školstva